অন্ধ্ৰ প্ৰদেশৰ কাডাপা জিলাত আজি আকস্মিক বানপানীৰ ফলত কমেও তিনিজন লোকৰ মৃত্যু হোৱাৰ লগতে ৩০ জন লোক সন্ধানহীন হৈ আছে। বান্ধ ভাঙি চেয়েৰু নদীৰ পানী উপচি পৰাৰ পিছত কেইবাখনো গাওঁ বানত প্লাবিত হৈছিল।
শুকুৰবাৰে পুৱতি নিশা অন্ধ্ৰ প্ৰদেশত ধাৰাসাৰ বৰষুণ হৈছিল। এই বৰষুণৰ ফলতেই চেয়েৰু নদীৰ পানী উপচি পৰি বানৰ সৃষ্টি কৰে।
বতৰ বিজ্ঞান প্ৰতিষ্ঠানে ইতিমধ্যে দক্ষিণ উপকূলীয় অন্ধ্ৰ প্ৰদেশ আৰু ৰয়ালসীমাৰ বিভিন্ন স্থানত অতি ধাৰাসাৰ বৰষুণৰ সংকেত দিয়াৰ লগতে বেছিভাগ ঠাইত পাতলৰ পৰা মধ্যমীয়া বৰষুণৰ আগজাননী দিছে।
ভগৱান ভেঙ্কটেশ্বৰৰ মন্দিৰ অৱস্থিত তিৰুমালাত হোৱা প্ৰচণ্ড বানপানীৰ ফলত শ শ তীৰ্থযাত্ৰী আৱদ্ধ হৈ পৰে। তিৰুমালা পাহাৰৰ মূল মন্দিৰৰ কাষত থকা চাৰিটা পথ বানপানীত ডুব যায়। নন্দলূৰৰ স্বামী আনন্দ মন্দিৰো বানত ডুব যোৱা দেখিবলৈ পোৱা গৈছে।
প্ৰচাৰ হোৱা ভিডিঅ'বোৰত দেখা গৈছে যে মানুহে বানৰ পৰা পৰিত্ৰাণ পাবলৈ উচ্চ আশ্ৰয়স্থলত উপনীত হ'বলৈ চেষ্টা কৰি আছে।
তিৰুমালা পাহাৰৰ বহুতো গছ বানত উভালি পৰাৰ ফলত অঞ্চলটোৰ সংযোগী পথসমূহ বন্ধ হৈ পৰিছে।
ইতিমধ্যে এনডিআৰএফ আৰু এছডিআৰএফ দলে সাহায্য আৰু উদ্ধাৰ অভিযানত নামি পৰিছে।
ৰাজ্যখনৰ মুখ্যমন্ত্ৰী ৱাইএছ জগন মোহন ৰেড্ডীয়ে বৰষুণত ক্ষতিগ্ৰস্ত জিলাসমূহৰ সংগ্ৰাহকসকলৰ সৈতে এটা ভিডিঅ' কনফাৰেন্স অনুষ্ঠিত কৰে আৰু তেওঁলোকক উদ্ধাৰ আৰু সাহায্য ব্যৱস্থা বৃদ্ধি কৰিবলৈ নিৰ্দেশ দিয়ে।
Northeast Now Exclusive: চৰকাৰৰ এটা ভুল নীতিৰ মাৰাত্মক ফল ভুগিব নেকি আৰক্ষীৰ লগতে মহানগৰবাসীয়ে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
